《平望道中》
宋代·沈遘

积水不知际，孤舟缘断堤。新晴寒气薄，短日暮天低。

为客情犹昨，重来路已迷。区区何计了，长负旧林栖。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。